Mouratoglou a lucrat timp de zece ani cu Serena Williams, iar în aprilie 2022 a părăsit-o pe americancă pentru Simona Halep! Colaborarea dintre româncă și francez s-a încheiat cu scandal, din cauza suspendării pentru dopaj a Simonei.
El spune că ar vrea să îl antreneze pe Nick Kyrgios: "Cred că ar fi unul dintre cei mai interesanți băieți de antrenat", a declarat Mouratoglou, potrivit Tennis Majors.
"Chestia este că pentru ca cineva să aibă un antrenor, trebuie să-l dorească. Nu poți lucra cu un jucător care nu vrea un antrenor. Deci asta va fi decizia lui într-o zi sau poate niciodată, vom vedea", a mai spus Patrick Mouratoglou despre posibila colaborare cu Nick Kyrgios, care momentan este accidentat.
Patrick Mouratoglou a semnat însă un nou angajament cu danezul Holger Rune, pe care îl va pregăti la turneele de la Indian Wells și Miami.